**CONTRACT DE MANAGEMENT EDUCAŢIONAL**

**I. PĂRŢILE CONTRACTANTE:**

1. Domnul………………………………………………….. în calitate de PRIMAR al localităţii …………………. ………………………………… şi

2. Domnul/doamna.......………………………………………….……CNP………………………

domiciliat/ă în localitatea …………………………, str. …………………………., nr. …, bloc ……, scara ……, ap. ………, judeţul …………………, cetăţean român, având actul de identitate … seria……. nr. ………… eliberat de ………………………, în calitate de DIRECTOR la……………........………………………….……… …………………………….………………...cu sediul în …………………………………, str. ……………………, nr. ……, judeţul ……………, tel. ……………………, numit/ă în funcţie prin decizia nr.………din ……………….

**II. OBIECTUL CONTRACTULUI**

Consiliul local/judeţean ………………………………… , prin primarul/preşedintele consiliului judeţean, încredinţează directorului conducerea, îndrumarea, controlul şi administrarea unităţii de învăţământ, în concordanţă cu strategia şi direcţiile de dezvoltare a învăţământului preuniversitar, stabilite prin obiectivele reformei educaţionale în plan naţional şi local.

**III. DURATA CONTRACTULUI**

Prezentul contract se încheie pe o perioadă determinată de 4 ani, începând cu data emiterii deciziei de numire în funcţie.

**IV. ATRIBUŢIILE, DREPTURILE ŞI OBLIGAŢIILE DIRECTORULUI**

A. Atribuţiile directorului unităţii de învăţământ sunt cele prevăzute în Regulamentul de organizare şi funcţionare a unităţilor de învăţământ preuniversitar aprobat prin ordin al ministrului.

B. Drepturile şi obligaţiile generale ale directorului decurg din:

- Legea nr. 1/2011, a educaţiei naţionale;

- actele normative elaborate de Ministerul Educaţiei, Cercetării, Tineretului şi Sportului;

- dispoziţiile emise de Inspectorul Şcolar General.

C. Alte drepturi şi obligaţii contractuale :

1. Aplică strategiile educaţionale promovate de inspectoratul şcolar judeţean/al municipiului Bucureşti la nivelul unităţii de învăţământ, în concordanţă cu obiectivele politicii naţionale în domeniul educaţiei.

2. Participă la programele de formare / perfecţionare în domeniul managementului educaţional.

3.Are dreptul să solicite şi să primească asistenţă juridică din partea inspectoratului şcolar judeţean în toate problemele de legislaţie precum şi în cazul unor litigii în care este implicată unitatea de învăţământ.

4. Beneficiază de o indemnizaţie de conducere, ce se revizuieşte anual, între limitele minime şi maxime prevăzute de lege, în funcţie de performanţele manageriale evidenţiate prin evaluare obiectivă.

5. Asigură calitatea educaţiei furnizate de unitatea de învăţământ.

6. Încheie şi răspunde de actele juridice semnate în numele şi pe seama unităţii de învăţământ.

7. Decontează cheltuielile de cazare, diurnă, transport şi alte cheltuieli stabilite de normele legale, cu documente justificative, pentru deplasările în interes de serviciu în ţară şi în străinătate.

8. Răspunde de organizarea şi realizarea perfecţionării personalului din unitatea de învăţământ.

9. Prezintă semestrial şi anual consiliului de administraţie rapoarte privind starea şi calitatea învăţământului şi stadiul implementării politicilor educaţionale din unitatea de învăţământ.

10. Răspunde de aplicarea şi respectarea legislaţiei în organizarea, conducerea şi desfăşurarea procesului de învăţământ.

11. Îşi declară averea la începutul şi sfârşitul contractului.

12. În perioada executării contractului beneficiază de rezervarea catedrei pe care este titular.

**V. DREPTURILE ŞI OBLIGAŢIILE PRIMARULUI/PREȘEDINTELUI CONSILIULUI JUDEȚEAN**

**1.** Să asigure directorului deplina libertate în conducerea, organizarea şi coordonarea învăţământului preuniversitar la nivelul unităţii de învăţământ, limitările fiind cele prevăzute de reglementările legale.

**2.** Să asigure directorului condiţiile legale pentru a-şi îndeplini obligaţiile cuprinse în prezentul contract.

**VI. LOIALITATE ŞI CONFIDENŢIALITATE**

Pe durata prezentului contract şi încă o perioadă de 2 ani de la încetarea contractului de management educaţional, directorul este obligat să păstreze cu rigurozitate confidenţialitatea asupra datelor şi informaţiilor care nu sunt destinate publicităţii sau care sunt prezentate cu acest caracter de minister sau de autoritatea executivă a administraţiei publice locale.

Directorului îi sunt interzise orice activităţi contrare politicii Ministerului Educaţiei Nationale în domeniul educaţiei.

**VII. RĂSPUNDEREA PĂRŢILOR**

**1.** Pentru neîndeplinirea sau îndeplinirea necorespunzătoare a obligaţiilor din prezentul contract, părţile răspund potrivit legii.

**2.** Directorul răspunde disciplinar şi / sau patrimonial pentru daunele produse prin orice act al său contrar intereselor învăţământului sau acte de gestiune defectuoasă.

**3**. În cazul în care sunt indicii privind săvârşirea unei infracţiuni în legătură cu executarea contractului, săvârşirea unor fapte de corupţie sau a unor fapte ce atentează la bunele moravuri, vor fi sesizate organele competente.

**VIII. MODIFICAREA CONTRACTULUI**

Contractul de management educaţional se suspendă de drept în cazul în care împotriva directorului/directorului adjunct a fost formulată plângere penală de către organul ierarhic superior sau de către primar/președintele Consiliului Județean pe raza căruia se află unitatea sau a fost trimis în judecată pentru fapte penale incompatibile cu funcţia deţinută, până la rămânerea definitivă a hotărârii judecătoreşti. În cazul reglementărilor legale intervenite ulterior încheierii contractului şi care îi sunt aplicabile, părţile vor putea modifica contractul numai corespunzător acestora.

**IX. ÎNCETAREA CONTRACTULUI**

Prezentul contract încetează:

**1.** La expirarea perioadei pentru care a fost încheiat.

**2.** În cazul în care, în urma evaluării efectuate la sfârşitul perioadei de probă, activitatea directorului/directorului adjunct nu corespunde din punct de vedere managerial.

**3.** Pentru nerespectarea cu vinovăţie a obligaţiilor contractuale, precum şi pentru săvârşirea unei fapte de natura abaterilor disciplinare potrivit dispoziţiilor art. 280, alin. (2) lit. e și f din Legea educaţiei naţionale nr. 1/2011 sau de natura celor care angajează răspundere patrimonială, civilă sau penală.

**4.** Dacă, pe perioada mandatului, directorul/director adjunct a obţinut în urma evaluării anuale sau în urma inspecţiei speciale efectuate de inspectoratul şcolar judeţean/al municipiului Bucureşti ori de către Ministerul Educaţiei Nationale calificativul NESATISFĂCĂTOR.

**5.** În cazul în care persoana îşi pierde calitatea de cadru didactic titular sau de membru al corpului naţional de experţi în management educaţional.

**6.** Prin renunţarea managerului la contract, cu respectarea termenului de preaviz pentru funcţii de conducere.

**7.** Prin acordul părţilor.

**8.** La îndeplinirea condiţiilor de pensionare.

**9.** Prin decesul sau punerea sub interdicţie judecătorească a directorului.

**10.** În cazul reorganizării administrativ-teritoriale sau a restructurării reţelei şcolare.

**X. LITIGII**

Litigiile izvorâte din încheierea, executarea, modificarea, încetarea prezentului contract, nerezolvate pe cale amiabilă sunt de competenţa instanţelor judecătoreşti de contencios administrativ.

**XII. DISPOZIŢII FINALE**

**1.** Prevederile prezentului contract se completează cu dispoziţiile Legii educaţiei naţionale nr. 1/2011 şi ale altor acte normative specifice.

**2.** Fişa postului şi fişa de evaluare, elaborate în conformitate cu prevederile Regulamentului de organizare şi funcţionare a unităţilor de învăţământ preuniversitar, sunt anexe ale prezentului contract.

**PRIMAR/PREŞEDINTE AL CONSILIULUI JUDEŢEAN**

**………………………………………………**

**DIRECTOR,**

**Prof. ………………………………..**